
DR.30.8.2006 129 

 

 

Seorang  Ahli:  [Menyampuk] 

Puan Komala Devi: Mengenai cadangan Ahli Yang Berhormat iaitu 
seorang GPK iaitu guru penolong kanan dilantik akan saya bawa balik ke 
kementerian.   

Tuan Pengerusi [Datuk Lim Si Cheng]: Soalannya banyak lagikah?   

Puan Komala Devi: Satu lagi. 

Tuan Pengerusi [Datuk Lim Si Cheng]: Kalau banyak, saya cadangkan 
jawab secara bertulis.  

Puan Komala Devi:  Iaitu pertukaran guru ke negeri asal, rayuan 
daripada kalau saya tak silap 777, seven hundred and seventy seven, dengan izin, 
guru daripada Sarawak yang ditempatkan di Semenanjung seperti saya sebutkan 
tadi pertukaran guru perlulah mengikut pekeliling semasa yang telah ditetapkan 
dan permohonan pertukaran bolehlah dibuat pada bila-bila masa jika terdapat 
masalah-masalah. Dan sekiranya guru-guru menghadapi masalah seperti yang 
saya sebutkan tadi penempatan adalah mengikut keperluan perjawatan, dan 
kemudiannya opsyen tetapi atas sebab-sebab berperikemanusiaan kami memang 
sanggup mempertimbangkan kes-kes permohonan itu dan guru-guru bolehlah 
mengemukakan permohonan  tersebut.   

Yang Berhormat bagi Kepong telah meminta bagaimanakah penggunaan 
ICT dapat digunakan dengan sepenuhnya. Untuk makluman Yang Berhormat bagi 
Kepong Kementerian Pelajaran Malaysia sudah melantik sebuah syarikat untuk 
menjalankan kajian tentang isu ini, iaitu isu penggunaan ICT untuk pengurusan 
dan juga untuk P&amp;P, iaitu pengajaran dan pembelajaran dan syarikat ini akan 
mengemukakan cadangan bagi mengatasi isu-isu yang ditimbulkan oleh Yang 
Berhormat bagi Kepong. Oh, saya dapati nombor bilangan Guru Sandaran Tanpa 
Terlatih di SJKC pada masa ini dan sehingga 30 April 2006 GSTT di SJK(C) 
adalah seramai 1,222 orang.  Dari segi bayaran untuk sewa office, sewaan untuk 
setahun adalah  berjumlah  RM82.3 juta dan ini adalah sewa untuk 8 blok setahun 
dan setiap bulan anggaran sewa adalah dalam lingkungan RM6.852 juta.  
Walaupun tadi ada ramai yang minta kenapakah RM1 bilion itu satu figure yang 
besar, ini adalah sebab kenaikan gaji guru time-based untuk guru siswazah, minta 
maaf untuk guru  siswazah, peruntukan yang diperlukan adalah sebanyak RM200 
juta.    

Untuk guru-guru bukan berijazah adalah RM100 juta, Elaun COLA adalah 
RM200 juta, jawatan baru Pembantu Pengurusan Murid iaitu untuk prasekolah 
adalah RM12 juta dan peruntukan emolumen yang tidak mencukupi mengikut 
trend-trend perbelanjaan emolumen tahun-tahun 2003 hingga 2005 adalah dalam 
RM488 juta. Jadi Tuan Pengerusi, setakat ini sahaja saya dapat menjawab semua 
pertanyaan yang telah disebutkan dan sekiranya Ahli-ahli Yang Berhormat 
mendapati soalan mereka tidak terjawab silalah kemukakan kepada saya secara 
bertulis dan saya akan menjawab secara bertulis. Sekian, terima kasih.  

Tuan Pengerusi [Datuk Lim Si Cheng]: Ahli-ahli Yang Berhormat, 
masalahnya bahawa wang sejumlah RM2,000,000 untuk Maksud B.40 dan 
RM1,060,000,000 untuk Maksud B.41 di bawah Kementerian Pelajaran jadi 
sebahagian daripada Jadual hendaklah disetujukan. 

Masalah dikemuka bagi diputuskan, dan disetujukan. 

 



Seorang Ahli: [Menyampuk]. Puan Komala Devi: Mengenai cadangan Ahli Yang Berhormat iaitu seorang GPK iaitu guru penolong kanan dilantik akan saya bawa balik ke kementerian. Tuan Pengerusi [Datuk Lim Si Cheng]: Soalannya banyak lagikah?. Puan Komala Devi: Satu lagi. Tuan Pengerusi [Datuk Lim Si Cheng]: Kalau banyak, saya cadangkan jawab secara bertulis. Puan Komala Devi: Iaitu pertukaran guru ke negeri asal, rayuan daripada kalau saya tak silap 777, seven hundred and seventy seven, dengan izin, guru daripada Sarawak yang ditempatkan di Semenanjung seperti saya sebutkan tadi pertukaran guru perlulah mengikut pekeliling semasa yang telah ditetapkan dan permohonan pertukaran bolehlah dibuat pada bila-bila masa jika terdapat masalah-masalah. Dan sekiranya guru-guru menghadapi masalah seperti yang saya sebutkan tadi penempatan adalah mengikut keperluan perjawatan, dan kemudiannya opsyen tetapi atas sebab-sebab berperikemanusiaan kami memang sanggup mempertimbangkan kes-kes permohonan itu dan guru-guru bolehlah mengemukakan permohonan tersebut. Yang Berhormat bagi Kepong telah meminta bagaimanakah penggunaan ICT dapat digunakan dengan sepenuhnya. Untuk makluman Yang Berhormat bagi Kepong Kementerian Pelajaran Malaysia sudah melantik sebuah syarikat untuk menjalankan kajian tentang isu ini, iaitu isu penggunaan ICT untuk pengurusan dan juga untuk P&P, iaitu pengajaran dan pembelajaran dan syarikat ini akan mengemukakan cadangan bagi mengatasi isu-isu yang ditimbulkan oleh Yang Berhormat bagi Kepong. Oh, saya dapati nombor bilangan Guru Sandaran Tanpa Terlatih di SJKC pada masa ini dan sehingga 30 April 2006 GSTT di SJK(C) adalah seramai 1,222 orang. Dari segi bayaran untuk sewa office, sewaan untuk setahun adalah berjumlah RM82.3 juta dan ini adalah sewa untuk 8 blok setahun dan setiap bulan anggaran sewa adalah dalam lingkungan RM6.852 juta. Walaupun tadi ada ramai yang minta kenapakah RM1 bilion itu satu figure yang besar, ini adalah sebab kenaikan gaji guru time-based untuk guru siswazah, minta maaf untuk guru siswazah, peruntukan yang diperlukan adalah sebanyak RM200 juta. Untuk guru-guru bukan berijazah adalah RM100 juta, Elaun COLA adalah RM200 juta, jawatan baru Pembantu Pengurusan Murid iaitu untuk prasekolah adalah RM12 juta dan peruntukan emolumen yang tidak mencukupi mengikut trend-trend perbelanjaan emolumen tahun-tahun 2003 hingga 2005 adalah dalam RM488 juta. Jadi Tuan Pengerusi, setakat ini sahaja saya dapat menjawab semua pertanyaan yang telah disebutkan dan sekiranya Ahli-ahli Yang Berhormat mendapati soalan mereka tidak terjawab silalah kemukakan kepada saya secara bertulis dan saya akan menjawab secara bertulis. Sekian, terima kasih. Tuan Pengerusi [Datuk Lim Si Cheng]: Ahli-ahli Yang Berhormat, masalahnya bahawa wang sejumlah RM2,000,000 untuk Maksud B.40 dan RM1,060,000,000 untuk Maksud B.41 di bawah Kementerian Pelajaran jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan.